钦定古今图书集成/明伦汇编/闺媛典/第305卷 > 皇清三十八 > 王应槐妻励氏
## 钦定古今图书集成/明伦汇编/闺媛典/第305卷 > 皇清三十八 > 王应槐妻励氏

按《安定县志》：“励氏，励之一孙女，适通渭王太守之子太学生应槐，知礼多才，治家严而有法，相夫以礼。夫亡，遗妾出二子，甚幼，所遗止白金六百，氏埋之甚密。及二子长，有室，乃集亲党出金均分之。自生三女，其一适牛生，贫甚，亦无私与。一日，女病，忽鼻血出不止，将殆，或劝以衣饰赒之，氏曰：‘出自二子，则为姊妹，情出于我，则私矣’。” 其公正类如此。年八十而殁。